Turistička organizacija Podgorica

Monodrama „Oskar, koga nisam dobila”
2026-02-23 20:00 - 22:00 (Europe/Paris) | Sala DODEST – KIC Budo Tomović, Vaka Djurovića 12, Podgorica, Montenegro
Nova monodrama „Oskar, koga nisam dobila” glumice Tatjane Kecman koja neposredno i sa mnogo humora govori o svijetu savremene glume iza kulisa, biće izvedena u ponedjeljak, 23. februara, u sali DODEST, od 20 sati.

„Oskar, koga nisam dobila” je aktuelna i univerzalna priča o onima koje ne gledamo dovoljno, o ženama koje svakodnevno vode borbu – za scenu, za glas, za sebe. To je pozorište bez filtera, ranjivo, direktno i univerzalno.

Predstava osvjetljava paralelne živote – između Instagrama i stvarnog svijeta. Govori o umjetnosti u vremenu kada se ona mjeri brojem pratilaca, kada filter zna da vrijedi više od uloge, a lajkovanost postaje valuta opstanka. Kroz ovu monodramu upoznajemo niz arhetipova savremene glumice. Od ambiciozne mlade influenserke koja snima selfije sa haštagom #UmetnostJeUSvemu, do samohrane majke i slobodne umjetnice – glumački MMA borac, spremna da preživi nemoguće. Tu je i glumica koja je rano postala majka i nestala iz fokusa – i ljudskog i božjeg. Ali i vizuelizatorka, koja uporno podiže vibracije i priziva uloge pomoću univerzuma. Predstava zapravo kroz humor otvara pitanja o opstanku umjetnika, konkurenciji i izazovima života iza scene.
Podsjetimo, glumica Tatjana Kecman dvostruka je dobitnica nagrade Sat kula za najbolju glumicu i bravuru na festivalu MAKADO.

Ulaznice po cijeni od 7 eura dostupne su online na www.kic.podgorica.me, putem aplikacije KIC Podgorica, kao i na biletarnici KIC-a.

Animirani film „Kung Fu Panda 4” (2024)
2026-02-22 11:00 - 13:00 | Velika sala – KIC Budo Tomovic, Vaka Djurovića 12, Podgorica, Montenegro
Akcioni sinhronizovani animirani film „Kung Fu Panda 4” (2024) biće prikazan u okviru filmskog programa KIC-a „Budo Tomović” u nedjelju, 22. februara, u digitalizovanoj bioskopskoj sali KIC-a, u 11 sati.
Nakon tri avanture koje prkose smrti, pobjeđujući zlikovce svjetske klase svojom neuporedivom hrabrošću i ludim borilačkim vještinama, Po, Zmajev ratnik (nominovan za Zlatni globus Džek Blek), pozvan je da se već jednom odmori. Tačnije, izabran je da postane duhovni vođa Doline mira. Međutim, to predstavlja nekoliko očitih problema. Iako Po o duhovnom vođstvu ne zna baš mnogo, pred njim je ozbiljan zadatak da u kratkom roku pronađe i istrenira novog Zmajskog ratnika prije nego što preuzme svoju novu, uzvišenu poziciju.
Projekcija filma biće organizovana u skladu sa najvišim bioskopskim standardima, pružajući gledaocima vrhunski kvalitet slike i zvuka.
Ulaznice po cijeni od 3 eura dostupne su online na www.kic.podgorica.me, putem aplikacije KIC Podgorica, kao i na biletarnici KIC-a.
KIC „Budo Tomović”

Milena Ćeranić u 21MNE Urban Bistrou 21.februara
2026-02-21 22:30 - 2026-02-22 03:00 | 21 MNE Urban Bistro, Svetlane Kane Radevic 3, Podgorica, Montenegro
Zvuk grada – Vaš Urban!
👉 U subotu, 21. februara, nastupa Milena Ćeranić!
🎟️ Cijena ulaznice 5€!
📌 Dress code: Elegant Casual
🔞 Ulaz 23+
📲 Rezervacije: 067 10 21 21
Urban – mjesto gdje grad diše muzikom. ✨

Promocija edukativne društvene igre „Rima Štima“ u NB „Radosav Ljumović“
2026-02-21 11:00 - 13:00 | JU NB ,,RADOSAV LJUMOVIĆ“ – Sala ,,Marko Miljanov”, Njegoševa 22, Podgorica, Montenegro
Narodna biblioteka „Radosav Ljumović“ poziva sve zainteresovane na promociju edukativne društvene igre „Rima Štima“, koja će biti održana u subotu, 21. februara 2026. godine, sa početkom u 11 časova, u sali „Marko Miljanov“.
Autorke igre, Maja Petričević, Ana Peković i Jadranka Simonović, predstaviće koncept i značaj ove kreativne i edukativne igre, osmišljene da kroz zabavu podstiče učenje, razvija maštu i unapređuje jezičke vještine kod djece.
Program će moderirati Sanja Vojinović.
Edukativna društvena igra „Rima Štima“ namijenjena je najmlađima, ali i svima koji vjeruju da se znanje najlakše usvaja kroz igru. Promocija će biti prilika da se publika bliže upozna sa idejom i načinom primjene igre, kao i njenim potencijalom u podsticanju kreativnog izražavanja i razvoja jezičkih kompetencija kod djece.
Ulaz je slobodan.
JU NB ,,RADOSAV LJUMOVIĆ“

Jutarnja sesija „A ne no je li?“ u Karadjordjevom parku
2026-02-21 10:00 - 12:00 | Karadjordjev park, Svetog Petra Cetinjskog bb, Podgorica, Montenegro
„A ne no je li?“ je jutarnja sesija po uzoru na evropske gradove – gdje se pleše po danu, sluša muzika bez žurbe i grad diše drugačije.
📆 21. Februar u 10:00h
🎧 3 DJ-a – Lucky dee, Pedja & Joco
🌿 Karadjordjev park
☀️ jutro koje ima ritam
Vidimo se!

,,Magla bend" u 21MNE Urban Bistrou 20.februara
2026-02-20 22:30 - 2026-02-21 03:00 | 21 MNE Urban Bistro, Svetlane Kane Radevic 3, Podgorica, Montenegro
Zvuk grada – Vaš Urban! U petak, 20. februara, gostije Magla bend! 5€ cijena ulaznice, na dan kocerta 10€. Dress code: Elegant Casual Ulaz 23+ Rezervacije: 067 10 21 21Urban – mjesto gdje grad diše muzikom.

Veče vanvremenskih hitova dina Dvornika u CC,,Tarantino"
2026-02-20 21:00 - 23:00 | Culture Club Tarantino, Bokeška 6, Podgorica, Montenegro
Po prvi put, ovog petka, cijelu noć gibamo uz vanremenske hitove Dina Dvornika 🥰🔥U hitovima Kralja fanka uživamo sa @bsekulic

20.februar, Culture Club Tarantino, Bokeška 6

ℹ️ Info, rezervacije putem DM-a

,,Koktel nakon premijere'' na Večernjoj sceni Gradskog pozorišta
2026-02-20 20:00 - 22:00 | Velika sala – KIC Budo Tomovic, Vaka Djurovića 12, Podgorica, Montenegro
Gradsko pozorište Podgorica, Večernja scena, 20.& 21.februar 2026.
Tekst: Valentin Krasnogorov
,,Koktel nakon premijere”
Režija: Oleg Toločenko
Dramaturgija: Koča Miličković
Scenografija i kostimografija: Julija Kolesova
Izbor muzike: Oleg Toločenko
Koreografija: Slavka Nelević
Dizajn svjetla: Ivan Vuksanović
Prevodilac tokom procesa: Anastasija Vrbica
Asistentkinja reditelja: Viktorija Toločenko
Asistentkinja kostimografije: Marija Radusinović
U predstavi igraju: Miloš Pejović, Sanja Popović, Omar Bajramspahić, Pavle Popović, Danica Rajković, Smiljana Martinović, Zoran Dragićević i Božidar Zuber
Fotograf: Duško Miljanić
Dizajn promotivnog materijala: Marija Đurišić
Trajanje: 120 min
Premijera: 20.2.2026.

Radno vrijeme biletarnice KIC-a “Budo Tomović”

Radnim danima od 9.00 h do 20.00 h
Vikendom dva sata prije početka programa
Kontakt telefon za informacije i rezervaciju karata: +382 020 664 237

Kamerni Program ,,Zimsko putovanje" u Muzičkom centru Crne Gore
2026-02-20 20:00 - 22:00 | Muzicki centar Crne Gore, V Proleterske brigade 4/1, Podgorica, Montenegro
Kamerni Program ,,Zimsko putovanje”
20. februara 2026.20:00h, Kamerna sala, Muzički centar Crne Gore

Program:
F. Schubert – Quartettsatz, D 703
F. Schubert – Wintereisse, D 911:

Izvodjači:
Sopran: Nataša Jovović
Violina: Luka Perazić
Violina: Tamara Krivokapić
Viola: Uroš Lapčević
Violončelo: Vladimir Drobnjak

Karte su dostupne u biletarnici Muzičkog centra Crne Gore radnim danima od 09:00 do 15:00h i na dan koncerta od 09:15 do 15:00h i 18:00 do 20:00h.

CNP: Predstava ,,POKOJNIK" na Velikoj sceni 20.februara
2026-02-20 20:00 - 22:00 | CNP – Crnogorsko narodno pozorište, Stanka Dragojevića 18, Podgorica, Montenegro
Branislav Nušić
POKOJNIK
Adaptacija i režija Egon Savin
CNP u koprodukciji s Centrom za kulturu Tivat
Velika scena CNP-a, 20.februara u 20h

“U ovoj komediji Nušić je direktno naslikao spregu vlasti sa kriminalom, kao što je otvoreno prikazao policijsko nasilje nad građanskim pravima i slobodom sličnosti. Slika društva u kojem je zakon – bezakonje i pljačka, u “Pokojniku” je lišena one nušićevske veselosti i razigranosti. U satiričnom tonu, prepunom gorčine, komična slika mentaliteta zamijenjena je ovdje sumornom slikom i oporim razriješenjem bez perspektive. Zato je satiričko značenje “Pokojnika” potpuno i veoma efektno” – istakao je reditelj Savin.
Predstava je nakon premijernog izvođenja 30. jula u Centru za kulturu Tivat, naišla na odlične reakcije kritike koje svjedoče o kvalitetu predstave u kojoj će publika uživati i zbog koje će se zamisliti nad temama koje ovaj komad ističe.
“Pokojnik” pokazuje neku krajnje rezigniranu Nušićevu fazu, kada nije više bilo ni optimizma ni onog blagog humora ranije prisutnog u njegovim komedijama. Mislim da se to jako dobro vidi u predstavi Egona Savina koja neprestano balansira između tragedije i komedije i jasno pokazuje Nušićev mrak, na način koji je veoma savremen i prilagođen našem vremenu.” – rekla je o predstavi pozorišna kritičarka Ana Tasić.

Premijera predstave ,,Koktel nakon premijere“ 20.februara u KIC-u Budo Tomović
2026-02-20 20:00 - 22:00 | Velika sala – KIC Budo Tomovic, Vaka Djurovića 12, Podgorica, Montenegro
Premijera nove predstave ,,Koktel nakon premijere“ zakazana je za 20. februar u 20 časova u Velikoj sali KIC-a „Budo Tomović“, dok je prvo reprizno izvođenje planirano za subotu, 21. februara, takođe u 20 časova.
Predstava donosi publici duhovitu, ali suštinski tragičnu priču o pozorištu i ljudima koji u njemu žive. Na večernjoj sceni Gradsko pozorište Podgorica publika će imati priliku da isprati komad koji kroz humor secira sujetu, ambiciju, razočaranja i skrivene drame koje ostaju iza spuštene zavjese.
Tekst ruskog autora Valentin Krasnogorov u režiji Oleg Toločenko donosi britku i inteligentnu analizu odnosa unutar ansambla, otkrivajući šta se dešava kada se reflektori ugase, a glumci ostanu sami sa svojim istinama. Dramaturgiju potpisuje Koča Miličković, dok scenografiju i kostimografiju potpisuje Julija Kolesova, kreirajući ambijent koji dodatno naglašava tanku liniju između komedije i tragedije.
U predstavi igraju Miloš Pejović, Sanja Popović, Omar Bajramspahić, Pavle Popović, Danica Rajković, Smiljana Martinović i Zoran Dragićević, koji kroz dinamične i emotivno slojevite uloge oživljavaju svijet teatra iza kulisa – svijet u kojem su aplauzi prolazni, a istina često bolno ogoljena.
„Koktel nakon premijere“ nije samo priča o jednom pozorišnom ansamblu, već univerzalna drama o ljudskoj potrebi za priznanjem, ljubavlju i uspjehom. Kroz duhovite dijaloge i situacije koje balansiraju između farse i melanholije, predstava publici nudi ogledalo stvarnosti – i pozorišne i životne.
Ulaznice su dostupne online putem sajta Gradskog pozorišta, kao i putem Google Play i App Store aplikacija, te na biletarnici KIC-a „Budo Tomović“. Radno vrijeme biletarnice je radnim danima od 9 do 20 časova, a vikendom dva sata prije početka predstave (pauze od 11 do 11.30 i od 16 do 16.30).
Za sve dodatne informacije, zainteresovani mogu kontaktirati biletarnicu na brojeve telefona 020 664 237 i 068 551 460.
JU GRADSKO POZORIŠTE PODGORICA

Starogradsko veče u ,,Avliji"
2026-02-19 21:00 - 23:00 | Konoba AVLIJA, Njegoševa 43, Podgorica, Montenegro
Tri večeri. Tri različite energije. Jedno mjesto koje zna kako se pravi atmosfera – Avlija. ✨
Četvrtak, 19.02. – Starogradsko veče.
Pjesme koje se pjevaju iz duše, čaše koje se kucaju sporije, emocije koje traju duže.
Rezerviši svoje mjesto na vrijeme, jer vikend u Avliji se ne propušta. 🔥🍷

Predstava ,,671 – LOV" na Sceni Studio CNP-a
2026-02-19 20:00 - 22:00 | CNP – Crnogorsko narodno pozorište, Stanka Dragojevića 18, Podgorica, Montenegro
Hana Rastoder
„671 – LOV“
Režija Hana Rastoder
Scena Studio CNP-a, 19.februar u 20h
Predstava „671 – LOV“ inspirisana je zločinom u Štrpcima počinjenim 27. februara 1993. godine, odnosno otmicom dvadeset putnika civila iz istoimenog voza. Radnja prati dramu porodice traumatizovane gubitkom svojeg člana, tj. reperkusije društvene krize na jednu od njegovih tvorbenih jedinica – porodicu. Porodica se preko noći našla bez društvenog oslonca, u mraku bez odgovora na pitanja o sudbini njihovih otetih, usred cijepanja dotadašnje im domovine Jugoslavije. Što je vlast više nijema i gluva na pitanja koja porodica postavlja, to je porodica usljed iznevjerene nade sve više ogorčena prema društvu – u prvom redu vlasti, ali i pripadnicima drugih nacionalnosti, njihovim sugrađanima, komšijama i sl. Porodica živi u strahu, njena svakodnevica obojena je osjećanjem neprestane ugroženosti, a to, paradoksalno, hrani individualnu destruktivnost i u konačnom dovodi do raspada porodice, ostavljajući tragove doživotnih trauma koje će nesvjesno prenijeti na svoju djecu. Osnovni cilj predstave jeste da otvaranjem teme konkretnog zločina kreativni tim projekta uputi na posljedice nedostatka dijaloga i „zastarijevanja“ ovakvih slučajeva. Nemaran odnos prema individualnim i kolektivnim traumama devedesetih, u krajnjem, dovode do slobode u interpretaciji prilikom rekonstrukcije događaja i relativizaciji koja nakon niza godina od problematičnog događaja, dovodi do toga da se društvo bavi brojkama, više nego li samim zločinom te onim što je do njega dovelo.
Sugerišemo da posredno i neposredno cijenu zločina plaćaju svi, te da je pitanje međunacionalnih sukoba neminovno pitanje i profiterstva izvršnih nalogodavaca. Nastojimo da kroz „studiju slučaja“ u Štrpcima, otvorimo pitanje odgovornosti, krivice i posljedica koje je takvo djelovanje ostavilo na porodice žrtava, počinioce, svjedoke i konačno djecu koja su se izrodila baš tih godina.
Aktuelnost ovog teksta potvrđuje tridesetogodišnjica zločina koja se navršila 27. februara 2023. godine.
Hana Rastoder
Scenografija i vajarski radovi: Ivanka Vana Prelević
Slikarski radovi: Dejan Radonjić
Kostimografkinja: Mia Đurović
Kompozitor: Enes Tahirović
Asistentkinja rediteljke: Nataša Milićević
Izvršni producent: Danilo Milatović
Inspicijent: Slobodan Vujadinović
Suflerka: Mirjana Pejović/Gorica Šuškavčević
Uloge:
Kondukter, Komšija, Svjedok – Dejan Ivanić
Selma – Tihana Ćulafić
Esma – Milica Šćepanović
Amra – Jovana Brnović
Oteti – Ognjen Sekulić
Vojnik i Zatvorenik – Kristijan Blečić

Cineplexx Big Fashion: Bioskopski repertoar za period od 19. do 25. februara
2026-02-19 19:30 - 2026-02-25 23:30 | CINEPLEXX
Na repertoaru bioskopa Cineplexx Big Fashion naći će se novi filmovi:

VETRE, PRIČAJ SA MNOM – Inspirisan stvarnim događajima i sa članovima rediteljeve porodice u glavnim ulogama u misiji da završi kuću na jezeru i film, Vetre, pričaj sa mnom je intimno filmsko istraživanje vanvremenskog odnosa majke i sina.
Stefan se ponovo okuplja sa porodicom kako bi proslavio rođendan svoje bake prvi put nakon nedavne smrti svoje majke.
Ovaj povratak kući, vođen njegovom željom da završi film o svojoj majci i pokušajem da se iskupi spasavanjem psa lutalice, pokrenuće introspektivno putovanje za Stefana.
Film je do sada osvojio brojne nagrade širom svijeta: Glavnu nagradu za najbolji film na Bolzano Film Festivalu Bozen (BFFB) u Italiji, nagradu za najbolji međunarodni dugometražni film na Guanajuato International Film Festivalu (GIFF) u Meksiku, kao i Glavnu nagradu na 31. Sarajevo Film Festivalu.

Žanr: Drama, Biografija
Trejler: VETRE, PRIČAJ SA MNOM – Zvanični trejler

AUTO-PUT ZLOČINA – U napetom i stilski upečatljivom krimi-trileru AUTO-PUT ZLOČINA Dejvis je neuhvatljivi lopov čije su pljačke visokog rizika godinama zbunjivale policiju.
Sada planira svoj najveći i poslednji posao, ali mu se planovi zakomplikuju kada mu se na putu nađu Šeron, razočarana direktorka osiguravajuće kompanije s kojom je prinuđen da sarađuje, i Orman, suparnički lopov sa mnogo mračnijim metodama od Dejvisovih.
Dok se približava pljačka vrijedna više miliona dolara, neumoljivi detektiv poručnik Ljubesnik sve je bliži razotkrivanju operacije, čime rizici postaju još veći, a granica između lovca i plijena sve nejasnija. Uskoro, svako od njih moraće da se suoči sa cijenom svojih odluka i shvatanjem da povratka više nema.

Drama: Triler, Kriminalistički
Trejler: Crime 101[ Auto-put zločina ] | Zvanični Trejler | U bioskopima od 19. februara

JE L OVO ČUDO RADI – Dok se njihov brak tiho raspada, Aleks i Tes su primorani da se snalaze u novom, zajedničkom roditeljstvu, identitetu, kao i ljubavi koja može poprimiti novi oblik.
Dok se njihov brak tiho raspada Aleks se suočava sa srednjim godinama i predstojećim razvodom, tražeći novu svrhu na njujorškoj stand-up sceni, dok se Tes suočava sa žrtvama koje je podnijela za njihovu porodicu. Primorani su da se snalaze u novom, zajedničkom roditeljstvu, identitetu, kao i ljubav koja može poprimiti novi oblik.
Žanr: Komedija, Drama
Trejler: JE L’ OVO ČUDO RADI? | Tizer trejler | Uskoro u svim bioskopima

Promocija monografije grupe “Smak” 19. februara u Narodnoj biblioteci “Radosav Ljumović”
2026-02-19 19:00 - 21:00 | JU NB ,,RADOSAV LJUMOVIĆ“ – Sala ,,Marko Miljanov”, Njegoševa 22, Podgorica, Montenegro
Promocija monografije grupe ,,Smak” autorke Ksenije Đerković biće upriličena u četvrtak, 19. februara sa početkom u 19 časova u sali ,,Marko Miljanov” Narodne biblioteke ,,Radosav Ljumović”.
Knjiga obuhvata duži period, od 1971. do 2023. godine. Kroz intervjue, novinske članke iz starih jugoslovenskih novina poput Džuboksa, Eureke, Politike Ekspres, TV Novosti, TV Revije, uz objavljene fotografije, anegdote, pisma obožavalaca, biografije, tekstove najpoznatijih pjesama, prikazan je njihov muzički put na skoro 600 strana ove publikacije.
U programu učestvuju autorka Ksenija Đerković i pjevač „Smak plusa“ Jovan Pantić, dok će program moderirati Vladimir Karadžić.

Predstava ,,ŠĆERI MOJA" na Velikoj sceni CNP-a
2026-02-18 20:00 - 22:00 | CNP – Crnogorsko narodno pozorište, Stanka Dragojevića 18, Podgorica, Montenegro
Maja Todorović
ŠĆERI MOJA
Adaptacija i režija Ana Vukotić
Velika scena CNP-a, 18.februara u 20h
engleski titl
Obezbijeđen prevod na znakovni jezik

„Šćeri moja“, jedna od najdugovječnijih predstava Crnogorskog narodnog pozorišta, koju je prema tekstu Maje Todorović režirala Ana Vukotić, biće izvedena u 18. februara na matičnoj sceni u Podgorici, će 17. maja obilježiti deset godina od premijere.
U fokusu drame ,,Šćeri moja“ je položaj žene u savremenom svijetu i odnos prema ženskom djetetu. S ciljem da podstakne na razmišljanje i muškarce i žene, autorka je problematiku komada postavila u istorijski okvir. Priča prati transformaciju knjeginje Zorke Petrović od djevojčice koja se igra loptom do odrasle žene udate za Petra I Karađorđevića. Na tom putu vidimo društvo u kojem i danas živimo – svijet u kojem se žene još ne tretiraju na isti način kao muškarci.
Uloge: Vanja Jovićević, prvaci drame Mirko Vlahović i Varja Đukić, Slavko Kalezić, Dušan Kovačević, Goran Vujović, Jovan Dabović, Slobodan Marunović, Danilo Čelebić, Zoran Vujović i Mišo Obradović.
Scenograf je Aleksandar Vukotić, kostimograf Leo Kulaš, asistentkinja kostimografa Lina Leković, kompozitor Aleksandar Radunović Popaj, koreograf Sonja Vukićević, saradnik na dramaturgiji Balša Poček, a izvršna producentkinja Nela Otašević.
Ulaznice za izvođenje u Podgorici mogu se kupiti putem veb-sajta www.cnp.me, kao i na biletarnici nacionalnog teatra, navodi se u saopštenju CNP-a.

Promocija XI Zbornika Foruma mladih pisaca KIC-a
2026-02-18 20:00 - 22:00 | Sala DODEST – KIC Budo Tomović, Vaka Djurovića 12, Podgorica, Montenegro
Promocija zbornika radova Foruma mladih pisaca KIC-a „Budo Tomović”, knjige „Novi zavjeti”, biće održana 18. februara, u sali Dodest od 20 časova, čime će biti obilježen i 11. rođendan Foruma. O knjizi i radu grupe govoriće Jelena Knežević, Barbara Delać i Sofija Drakulović, a svoje tekstove čitaće autori koji prvi put objavljuju u zajedničkoj zbirci.
U novoj, jedanaestoj knjizi rukopisa pisaca okupljenih u Forumu, objavljene su pjesme i kratke priče Marije Vujošević, Jane Radičević, Marka Stanojkovskog, Barbare Delać, Nataše Gudelj, Sofije Drakulović, Anđele Laković, Marije Ivanović, Sergeja Pavlovića, Sofije Ivanović i Anesa Batilovića.
„U zborniku su zastupljeni radovi jedanaest autora, različitih generacija. Neki od njih su se Forumu pridružili u 2025, neki su tu od osnivanja, a neki su već objavili više od jedne samostalne zbirke i sada pokušavaju da za nove teme nađu novi stil; neki rade na prvoj knjizi, a neki se još uvijek bore da otkriju svoj jedinstveni spisateljski glas. Ta raznolikost je u ovom zborniku upadljivija nego ikada ranije i ogleda se u obilju motiva, naslanjanju na raznorodne tradicije, u različitom odnosu prema jeziku i obradi savremenih tema. Zajedničko im je, međutim, da svi pokušavaju da prokrče nove puteve, pređu (samo)nametnute granice i svom stvaralaštvu nađu mjesto u najnovijem talasu crnogorske književnosti. Tome odgovara reminescencija iz naslova zbornika, Novi zavjeti, posuđena iz pjesme Marije Vujošević, kojom se ovdje podcrtava u kojoj mjeri je za sve (ove) mlade autore, u vremenu kada se poeziji olako odriče svaka društvena moć, presudna vjera u sopstveno stvaranje i sopstveni stvaralački put” – zapisala je u predgovoru urednica knjige, Jelena Knežević.
KIC „Budo Tomović”

,,GOSPODA GLEMBAJEVI" na Velikoj sceni CNP-a
2026-02-17 20:00 - 22:00 | CNP – Crnogorsko narodno pozorište, Stanka Dragojevića 18, Podgorica, Montenegro
Miroslav Krleža
Predstava GOSPODA GLEMBAJEVI
Režija Danilo Marunović
Velika scena CNP-a, 17.02.2026.,u 20h
engleski titl
Strašna je ta klaustrofobija duha kad spoznaš da si “određen”. Po rođenju, po ocu, po majci, po kulturi, po svemu na šta nemaš ama baš nikakav uticaj. “Slamka na vihoru”. Osjećali su tu “čizmu na glavi”, tu neslobodu izbora za to ko si i šta si, nekoliko milenijuma unazad i antički Grci, neko je nemušto zove sudbinom… A danas, molekularna biologija surovo precizno servira realnost i istinu o nama. Mi smo obična hromozomska “varijacija na temu” svojih predaka.
Kažu da Romi tumaraju svijetom, bjezeći od prokletstva. Navodno je njihov predak probo Hrista kopljem, dok je umirao na krstu. Cijeli jedan narod, u zbijegu od sebe. Haotično bježati kontinentima, sam od sebe. Dovoljno je samo stati na trenutak, pa da uvidiš “da si čisti, nepatvoreni Glembaj”. Kako je banalan ovaj svijet, i banalan i strahovito kreativan, istovremeno.
Ali tragičan brate. Suviše tragičan. Možda je zbog toga lijep.
Reditelj Danilo Marunović

Crnogorski simfonijski orkestar - Narodna muzika u Muzičkom centru
2026-02-17 20:00 - 22:00 | Muzicki centar Crne Gore, V Proleterske brigade 4/1, Podgorica, Montenegro
Autorski koncert Žarka Mirkovića biće održan u utorak, 17. februar 2026. u 20:00h na Velika Scena Muzičkog centra.

Karte su dostupne u biletarnici Muzičkog centra Crne Gore radnim danima od 09:00 do 15:00h i na dan koncerta od 09:15 do 15:00h i 18:00 do 20:00h.

Izvođači:
Hor Obilić AKUD ,,Branko Krsmanović” – Hor
Bojan Suđić – Dirigent
Snežana Savičić Sekulić – Sopran
Ivan Šarić – Bas
Žarko Mirković – Kompozitor
Prikaži manje

,,Freedom" 250: The Founder`s Museum u KIC-u
2026-02-17 17:30 - 18:30 | Hol KIC-a Budo Tomovic, Vaka Djurovića 12, Podgorica, Montenegro
Interaktivna izložba povodom 250-tog rodjendana SAD-a pod nazivom ,,Freedom” 250: The Founder`s Museum biće održana 17.februara od 17h30 u Holu KIC-a Budo Tomović.

Izložba „Teror i stradanje u Beogradu tokom Drugog svetskog rata“, autora dr Rada Ristanovića
2026-02-16 19:00 - 2026-02-27 19:00 | Kuslevova kuća, Vuka Karadžića 8, Podgorica, Montenegro
Izložba „Teror i stradanje u Beogradu tokom Drugog svetskog rata“, autora dr Rada Ristanovića biće otvorena 16. februara u 19 časova u Kuslevovj kući.
Izložbena postavka dr Rada Ristanovića, višeg naučnog saradnika Instituta za savremenu istoriju, nastala je povodom značajnog jubileja – 80 godina od oslobođenja Beograda od njemačke okupacije u Drugom svjetskom ratu (1941–1945).
Izložba, u produkciji Muzeja žrtava genocida, ima za cilj da ukaže na obim, intenzitet i različite oblike stradanja u Beogradu tokom ratnih godina. Kroz biografije stradalih, ali i zločinaca, citate iz primarnih istorijskih izvora i memoarska svjedočanstva, autor je nastojao da stradanje i zločine počinjene u Beogradu što autentičnije približi posjetiocima.
Ova izložbena postavka pruža sveobuhvatan pregled ratnih dešavanja u okupiranom Beogradu, borbe njegovih stanovnika za slobodu, kao i stradanja civilnog stanovništva prema kojem njemački okupator nije pokazivao ni trunku milosti. Posebna pažnja posvećena je stradanju civila u koncentracionim logorima i logorima smrti na Banjici, Starom sajmištu, Topovskim šupama, kao i na stratištu u Jajincima.
Pored zločina koje su počinili njemački okupatori, izložba prikazuje i razorno savezničko bombardovanje Beograda 1944. godine, kao i sam čin oslobođenja grada 20. oktobra 1944. godine.
Dr Rade Ristanović, viši naučni saradnik Instituta za savremenu istoriju, autor je četiri monografije, više desetina naučnih radova i dobitnik brojnih nagrada u oblasti nauke i kulture.
Kataloška publikacija „Teror i stradanje u Beogradu tokom Drugog svjetskog rata“ našla se prethodne godine u najužem izboru za ICOM nagradu u kategoriji „Publikacija godine“.
Realizaciju izložbe podržali su Ministarstvo kulture Republike Srbije i Fondacija Muzeja žrtava genocida.
Izložba će biti otvorena za posjetioce do 27. februara.
JU MUZEJI I GALERIJE PODGORICE

Televizijska serija ,,Titogradske Podgoričanke pričaju'' od 16. do 20. 02.u KIC-u
2026-02-16 19:00 - 2026-02-20 22:00 | Sala DODEST – KIC Budo Tomović, Vaka Djurovića 12, Podgorica, Montenegro
Premijera televizijske serije „Titogradske Podgoričanke pričaju” autora Momira Matovića biće organizovana od 16. do 20. februara u sali DODEST, sa početkom u 19 sati.U nekadašnjem Titogradu, današnjoj Podgorici, postojao je osoben način žiovta – duh i duhovitost koje su svi stvarali, a koje niko nije morao objašnjavati.Taj duh i danas treperi: u izgovorenom i u prećutanom, u gestu, pogledu i sjećanju.Današnjim Titogradskim Podgoričankama rijetko je ukazivana pažnja. Ovim autorskim projektom, pažljivim izborom sagovornica, one postaju ono što oduvijek jesu – živo, misleće biće koje osjeća, pamti i umuje.Serijal se sastoji od 10 polučasovnih epizoda. Scenarista i reditelj je Momir Matović, snimatelj Relja Eraković, producent Mirko Matović, a produkciju potpisuje MFILM montenegro – Podgorica.Ulaz je besplatan.

Nastup Danijel Alibalića u 21MNE Urban Bistro-u za Dan zaljubljenih
2026-02-14 22:30 - 2026-02-15 03:00 | 21 MNE Urban Bistro, Svetlane Kane Radevic 3, Podgorica, Montenegro
Zvuk grada – Vaš Urban!

U subotu, 14. februara, gostije Danijel Alibalić

ULAZ SLOBODAN!

Dress code: Elegant Casual
Ulaz 23+

Rezervacije: 067 10 21 21

Urban – mjesto gdje grad diše muzikom.

Edin Nala i Amil Bosankic u restoranu SEGREDO na Dan zaljubljenih...
2026-02-14 20:30 - 23:00 | Restoran SEGREDO, 16 Vojvode Maša Đurovića, Podgorica, Montenegro
Edin Nala i Amil Bosankic u restoranu SEGREDO u City kvartu nastupaju na Dan zaljubljenih…

Opera „Seviljski berberin“ u CNP-u 14.februara
2026-02-14 20:00 - 22:00 | CNP – Crnogorsko narodno pozorište, Stanka Dragojevića 18, Podgorica, Montenegro
Koncertno izvođenje opere “Seviljski berberin” (Il Barbiere di Siviglia) Đoakina Rosinija, po libretu Ćezarea Sterbinija, u režiji italijanskog reditelja Stefana Ferare, biće izvedena u subotu, 14. februara na Velikoj sceni Crnogorskog narodnog pozorišta, u 20 časova.
Tom prilikom, nastupiće pijanistkinja Rimske opere Enrika Ruđero, a uloge tumače: David Peroni, Manuel Amati, Đuzepe Toia, Anđela Skisano, Matija Riba i Ivana Čanović.
“Peroni, koji, dakle, tumači glavnu ulogu berberina, prošlog mjeseca nagrađen je kao mladi talenat na Milanskoj skali (Teatro alla Scala) od strane generalnog direktora Fortunata Ortombine i najuspješnijeg baritona današnjice Lea Nućija (Leo Nucci). Italijanski mediji su tom prilikom izvijestili o njegovom predstojećem nastupu u našem nacionalnom teatru”, piše u najavi iz CNP-a.
“Seviljski berberin” je komična opera u dva čina, inspirisana istoimenom francuskom komedijom Pjera Bomaršea iz 1775. godine. U Crnogorskom narodnom pozorištu pred publikom je ovo prvi put da se izvodi u formi koncertnog izvođenja.
“Za izuzetnu podršku u realizaciji ovog projekta Crnogorsko narodno pozorište posebno zahvaljuje Anđelu Gabrijeliju, predstavniku agencije Stagedoor i dugogodišnjem agentu legendarnog tenora Lućana Pavarotija”, dodaju iz CNP-a.

DATE NIGHT-u uz film SVADBA u subotu 14. februara
2026-02-14 20:00 - 22:00 | CINEPLEXX
DATE NIGHT-u uz film SVADBA u subotu, 14. februara od 20h.

Film Svadba ruši sve rekorde gledanosti, a interesovanje publike raste iz dana u dan.
Ukoliko još uvijek niste pogledali film, Dan zaljubljenih je svršena prilika za posjetu bioskopu.
Ulaznice za subotu, 14, februar, su već u prodaji!
Najsrećnije posjetioce očekuju pokloni iznenađenja koje smo pripremili sa našim partnerima večeri: Orbico Montenegro, Cosmetic Market i S Press.

OPIS:
Poznati hrvatski privrednik na svoj rođendan saznaje da je pred bankrotom. U kancelariju mu ulazi porodica sa tortom i tamburašima, a u isto vrijeme zove ga ćerka koja studira u Londonu i uz čestitku mu saopšti da je trudna. Otac djeteta je sin srpskog ministra spoljnih poslova. U stilu punokvrnog balkanskog anti-rom-coma, ispreplićući humor, toplinu i napetost, Svadba prati priču o dvije porodice čiji odnos stalno pleše između tople porodične priče i međunarodnog incidenta.

Pridružite nam se na DATE NIGHT-u uz film SVADBA u subotu, 14. februara, od 20 časova! Ulaznice su dostupne na blagajnama bioskopa Cineplexx Big Fashion.

Koncert SEVERINE u BEMAX Areni na Dan zaljubljenih
2026-02-14 20:00 - 22:00 | BEMAX ARENA, Ulice Svetlane Kane Radevic, Podgorica, Montenegro
Poznata regionalna pop zvijeda Severina za Dan zaljubljenih u Bemax areni u Podgorici!
Jedna od najpopularnijih regionalnih pop pjevačica, obilježiće Dan zaljubljenih, uz hitove koje svi znaju.
Prodaja ulaznica: online na gigstix.me i na odabranim mjestima u mreži @tobaccospress

Rimejk filma ,,Orkanski visovi" & DATE NIGHT -14. februara u bioskopu Cineplexx Big Fashion
2026-02-14 19:30 - 22:00 | CINEPLEXX
Jedna od najvećih ljubavnih priča svih vremena opisanu u romanu ORKANSKI VISOVI dobija svoju hrabru i savremenu filmsku adaptaciju, koja na Dan zaljubljenih stiže u naš bioskop!

Zato, ne propustite priliku da u okviru događaja DATE NIGHT u subotu, 14. februara, pogledate ovo ostvarenje u bioskopu Cineplexx Big Fashion sa voljenom osobom.

Događaj počinje od 19:30h, a ulaznice se već nalaze u prodaji.

Za najsrećnije posjetioce obezbijedili smo poklone uz naše partnere Orbico Montenegro, Cosmetics Market i S Pluss, dok će se za piće doborodošlice pobrinuti G3 Spirits.

Iz studija Warner Bros. Pictures, u režiji dobitnice Oskara Emerald Fenel, stiže film ORKANSKI VISOVI, smjela i originalna reinterpretacija jedne od najvećih ljubavnih priča svih vremena.
U glavnim ulogama su Margo Robi kao Keti i Džejkob Elordi kao Hitklif, čija se zabranjena i sveprožimajuća strast razvija od romantične do razarajuće, u epskoj priči o ljubavi, požudi i ludilu.

Emerald Fenel, scenaristkinja, rediteljka i producentkinja filma, ističe da je roman Emili Bronte na nju oduvijek djelovao snažno i da je upravo taj intenzitet željela da prenese na filmsko platno. „Oduvijek sam imala snažnu, gotovo fizičku reakciju na Orkanske visove. To je djelo koje ne pokušava da objasni ili opravda svoje likove, već ih prikazuje u njihovoj sirovoj, često uznemirujućoj složenosti. Željela sam da napravim film koji nije ilustracija romana, već približavanje osjećaju koji sam imala kada sam ga prvi put pročitala – nečemu strastvenom, subverzivnom i emotivno opasnom. To je priča koja i posle dva vijeka izaziva reakcije i upravo u tome leži njena snaga“.

Pridružite nam se na DATE NIGHT-u uz film ORKANSKI VISOVI u subotu, 14. februara, od 19:30 časova!

Ulaznice su dostupne na blagajnama bioskopa Cineplexx Big Fashion.

Natasa Bekvalac u 21 MNE Urban Bistro-u
2026-02-13 22:30 - 2026-02-14 03:00 | 21 MNE Urban Bistro, Svetlane Kane Radevic 3, Podgorica, Montenegro
U petak, 13. februara, na scenu 21 MNE Urban Bistro-a dolazi Nataša Bekvalac! 🔥
Očekuje vas noć ispunjena hitovima i energijom koju samo Urban ima.
Cijena ulaznice 30€, na dan koncerta 35€.
📌 Dress code: Elegant Casual
🔞 Ulaz 23+
📲 Rezervacije: 067 10 21 21
Urban – mjesto gdje grad diše muzikom. ✨

Svečana premijera igranog filma „Obraz” u KIC-u Budo Tomovic
2026-02-13 20:00 - 22:00 | Velika sala – KIC Budo Tomovic, Vaka Djurovića 12, Podgorica, Montenegro
Svečana premijera igranog filma „Obraz” reditelja Nikole Vukčevića, biće organizovana u okviru filmskog programa Kulturno-informativnog centra „Budo Tomović” u petak, 13. februara, u digitalizovanoj bioskopskoj sali KIC-a, u 20 sati.
Projekcija filma pred podgoričkom publikom, uslijediće nakon izuzetno uspješnog festivalskog života obilježenog sa više od 25 međunarodnih selekcija, dvadesetak osvojenih nagrada, te nacionalne kandidature za nagradu Oskar.
„Obraz” je film o iskušenju i ljudskosti u vihoru rata – priča o obrazu i hrabrosti, porodična drama sa snažnom antiratnom porukom po motivima istinitog događaja – „precizno filmsko ostvarenje koje evocira tradicionalne žanrove ratnog filma i vesterna (Cineuropa)”. Radnja je smještena na početak Drugog svjetskog rata i prati sudbinu progonjenog pravoslavnog dječaka čiju porodicu ubija jedinica SS Skenderbeg. Privremeni spas pronalazi u kući neznanca, ali se ubrzo ispostavlja da je njegov zaštitnik Albanac i musliman po imenu Nur Doka, u vremenu kada su ime, vjera i nacija predstavljali tanku liniju između života i smrti u tadašnjoj Jugoslaviji. Kuću Nur Doke opkoljava ista vojska koja je ubila dječakove roditelje, zahtijevajući da im se dijete preda. Domaćin se suočava s nemogućim izborom: da fašistima preda nevino dijete kako bi spasio sopstvenu porodicu — ili da se suprotstavi ubicama i dovede u opasnost sve što voli, u nastojanju da sačuva svoju ljudskost. U trenutku konačne odluke, neće biti određene samo sudbine onih pod njegovim krovom, već i samo značenje pojmova časti, hrabrosti i vjere u najmračnijim vremenima.
Glumačku postavu čine istaknuti regionalni i međunarodni umjetnici, glavnu ulogu tumači Edon Rizvanoli (Holandija), koji je za ovaj film nagrađivan na međunarodnim festivalima u Španiji, Maroku, Rusiji i Iraku. Ostale uloge ostvarili su Igor Benčina (Srbija), Nikola Ristanovski (Sjeverna Makedonija), Alban Ukaj (Bosna i Hercegovina), Selman Jusufi i Xhejlane Terbunja (Kosovo). Crnogorsku glumačku ekipu čine Aleksandar Radulović, Branimir Popović, Ana Vučković i legendarni Zef Bato Dedivanović — Joksim iz „Đekne“ Živka Nikolića — u svojoj posljednjoj filmskoj ulozi. U ulogama djece nastupaju Elez Adžović, Vuk Bulajić, Merisa Adžović i Hana Pavlović, koji su za ove uloge izabrani nakon višemjesečnih kastinga i temeljne pripreme.
Govoreći o svojim motivima, reditelj Nikola Vukčević ističe: „Osam godina bilo nam je potrebno da ispričamo priču o čovjeku koji se usudio da se suprotstavi sili jačega i izabere teži put — da u sopstvenom domu zaštiti dijete druge vjere i nacije, svjesno dovodeći u opasnost živote svoje porodice. Tim činom nije sačuvao samo jedno nevino biće i obraz svoje kuće, već je pokazao ono što nas sve obavezuje: da u vremenima mraka sačuvamo ljudskost, zaštitimo slabijeg i pokažemo da je čojstvo jednako veliko koliko i junaštvo. Vođen uvjerenjem da je važno i dragocjeno svjedočiti ovakvim pričama, s radošću iščekujem domaću bioskopsku premijeru i nastavak dijaloga s publikom u Crnoj Gori i regionu“.
Kulminacija festivalskog života filma dogodila se nedavno u okviru zvanične selekcije 37. izdanja Palm Springs International Film Festivala, jednog od najprestižnijih filmskih festivala u Sjedinjenim Američkim Državama. Na ovom izdanju festivala specijalna priznanja dodijeljena su Leonardu DiCapriju, Ethanu Hawkeu i reditelju Guillermu del Toru, kao i ekipama filmova „Hamnet” i „Sentimental Value”. Alissa Simon, glavna selektorka festivala i kritičarka magazina „Variety”, opisala je „Obraz” kao „snažnu istorijsku dramu u kojoj humane vrijednosti nadilaze nasilje“, dodajući da „Nikola Vukčević savršeno dočarava osjećaj svijeta koji je izmakao kontroli, u kojem su standardi odbačeni, ostavljajući glavnog protagonistu pred nemogućim egzistencijalnim izborom“.
Inspiracija za film potiče iz antologijske pripovijetke „Obraz (Legenda o Nuru Doki)” crnogorskog akademika Zuvdije Hodžića, sccenario potpisuju Ana Vujadinović i Melina Pota (nagrađeni u Saragosi za Najbolji scenario), uz saradnju reditelja.
Direktor fotografije je Đorđe Stojiljković, nagrađivan za ovaj film na festivalima u Italiji, Indiji, Rusiji i Španiji. Scenograf je Stanislav Nikičević (specijalna nagrada na Avanca IFF-u u Portugalu), kostimografkinja Lidija Jovanović, dok je muziku komponovao Dušan Maksimovski. Centralni muzički motiv filma — uspavanku — oblikovale su Maša i Milica Vujadinović. Montažu potpisuje Olga Toni, vizuelne efekte Đuro Mihaljević i Đorđe Stojiljković, dok su za dizajn i miks zvuka bili zaduženi Igor Vujović i Dario Domitrović.
Glavni producent filma je Milorad Radenović, a izvršni producenti Milorad Radenović i Jelena Filipović. Koproducenti su Nevena Savić i Ivica Vidanović (Cinnamon Films, Beograd) te Dario Domitrović (Embrija, Zagreb). Pridruženi producenti su Kristof Toke (Mogador Film, Njemačka) i Boris Raonić u ime RTVCG-a i njihovog javnog konkursa.
Film je realizovan uz finansijsku podršku Filmskog centra Crne Gore, Filmskog centra Srbije, Hrvatskog audiovizuelnog centra, Ministarstva kulture Crne Gore, RTVCG-a i CEKUM-a, uz posebno priznanje činjenici da je projekat 2020. godine na koprodukcijskom konkursu u Srbiji zauzeo prvo mjesto među pedesetak prijavljenih regionalnih projekata.
Nikola Vukčević diplomirao je filmsku i pozorišnu režiju kao student generacije na Akademiji umetnosti u Novom Sadu u klasi Vlatka Gilića. Danas je redovni profesor na Fakultetu dramskih umjetnosti na Cetinju, gdje je rukovodilac studijskog programa Film i mediji. Sedam sezona bio je umjetnički direktor Gradskog pozorišta Podgorica. Njegovi prethodni filmovi su „Pogled sa Ajfelovog tornja” (2005) i „Dječaci iz Ulice Marksa i Engelsa” (2014).
Projekcija filma biće organizovana u skladu sa najvišim bioskopskim standardima, pružajući gledaocima vrhunski kvalitet slike i zvuka.
Ulaznice se po cijeni od 5 eura mogu kupiti online putem sajta www.kic.podgorica.me ili na biletarnici KIC-a radnim danima (9-20h), a broj za informacije i rezervacije je 020 664 237.
Novi trailer filma mozete pogledati ovdje – https://www.youtube.com/watch?v=LSclASi3AtY
🎫Online rezervacija i prodaja ulaznica kao i putem 📲aplikacije KIC Podgorica

KIC BUDO TOMOVIC
*Zbog velikog interesovanja publike i rasprodate projekcije u 20 sati, igrani film „Obraz” reditelja Nikole Vukčevića biće prikazan i u terminu od 18 sati u petak, 13. februara, u digitalizovanoj bioskopskoj sali KIC-a „Budo Tomović”.
